recursal/SuperWikiNEXT-32B huggingface dataset:
**ரைசா வில்சன்** (Raiza Wilson), ஒரு இந்திய விளம்பர மாதிரி மற்றும் நடிகை. கமல்ஹாசனால் நடத்தப்பட்ட *பிக் பாஸ்* என்ற தமிழ் தொலைக்காட்சியின் நேரடி நிகழ்ச்சியில் பங்கு பெற்றதைத் தொடர்ந்து இவர் புகழ்பெற்றார்.

தொழில்
------

ரைசா வில்சன் தனது பள்ளிப் படிப்பினை, நாசரேத் கான்வென்ட் பெண்கள் உயர்நிலைப் பள்ளியிலும் பின்னர் ஊட்டி நகரில் உள்ள ஜே.எஸ்.எஸ். சர்வதேசப் பள்ளியிலும் படித்தார். பின்னர் பெங்களூரில் கல்லூரிக்குச் சென்றார். கல்லூரியில் படித்துக் கொண்டிருக்கும் போதே, பெங்களூரில் உள்ள ஹின்ட் லாங்ஜ் மற்றும் கிளப்பின் , விற்பனை மற்றும் மார்க்கெட்டிங் மேலாளராகப் பணிபுரிந்தார். மாடலிங் துறையில் ஆர்வம் ஏற்பட்ட பிறகு, 2010 ஆம் ஆண்டின் பிற்பகுதியில் வில்சன் *மிஸ் இந்தியா தெற்கு* 2011 போட்டியில் போட்டியிட்டு, ஹெச். ஐ. சி. சி. ஃபெமினா மிஸ் சவுத் பியூட்டிஃபுல் ஸ்மைல்" விருதைப் பெற்றார். தமிழ்த் திரைப்படமான *வேலையில்லா பட்டதாரி 2* (2017) திரைப்படத்தில் ரைசா வில்சன் முதல் முறையாக நடித்துள்ளார். அதில், காஜோல் நடித்த வசுந்தரா பரமேஷ்வர் என்ற கதாபாத்திரத்தின் தனிப்பட்ட உதவியாளராக இவர் நடித்துள்ளார்.

2017இன் நடுப்பகுதியில், *பிக் பாஸ் (தமிழ்) - சீசன் 1* , கமல் ஹாசன் வழங்கிய நிகழ்ச்சியில் தோன்றிய பின்னர் தமிழ்நாட்டில் வில்சன் பரவலாக ஊடக கவனத்தைப் பெற்றார். 63 நாட்களுக்குப் பிறகு இவர் அந்த நிகழ்ச்சியில் இருந்து வெளியேற்றப்பட்டார். மேலும் இந்த செயல்முறைகளில் நீண்ட காலமாக இருந்த அசல் பெண் போட்டியாளர் ஆனார். அந் நிகழ்ச்சியில் இருந்து விலகிய பின்னர், வில்சன் ஒரு பேட்டியில் "நிகழ்ச்சியின் ஒரு பாகமாக ஆகிவிட்டார்" எனவும் "எப்போதும் அந்த நிகழ்ச்சியைத் தான் நினைத்துக்கொள்வதாகவும் கூறியுள்ளார்".[] *பியார் ப்ரேமா காதலில்* முன்னணி கதாபாத்திரத்தில் ரைசா நடித்துள்ளார், அதில் அவர் மற்றொரு *பிக் பாஸ்* போட்டியாளர், ஹரிஷ் கல்யாணுடன் இணையாக நடித்துள்ளார்.

குறிப்புகள்
-----------

1. ↑  "I was angry about Oviya being cornered: Raiza Wilson - Times of India". .
2. ↑  "Reenu Vijaya Kumar - Beauty Pageants - Indiatimes". .
3. ↑  "Raiza Wilson - Beauty Pageants - Indiatimes". .
4. ↑  "GET, SET, GO: (L to R) Rikee Chatterjee, Raiza Wilson, Pallavi Singh, Kavya Shetty, Nisha Barhamand, Aakanksha Patil, Apoorva Mittra, Denzilina Brown, Nidhi Sunil, Reenu Vijaya Kumar, Yamini Acharya, Shweta Dolli—the 12 gorgeous finalists of Pantaloons Femina Miss India South 2011 pose pretty.The girls are all set to compete for the crown at the grand finale of the pageant tonight." இம் மூலத்தில் இருந்து 2019-03-28 அன்று. பரணிடப்பட்டது.. .
5. ↑  "Bigg Boss contestant Raiza is a part of VIP 2 - Times of India". .
6. ↑  "'Big Boss Tamil' Contestant Raiza Wilson In 'VIP 2' - Silverscreen.in". .
**எம். எஸ். எஸ். பாண்டியன்** (மறைவு நவம்பர் 10, 2014) தமிழ்நாட்டைச் சேர்ந்த சமூக ஆய்வாளரும், தில்லி சவகர்லால் நேரு பல்கலைக்கழக வரலாற்றுத் துறைப் பேராசிரியரும் ஆவார். பெரியாரையும் அவரது சுயமரியாதைக் கருத்துக்களையும் வெளியுலகிற்குக் கொண்டு சென்றவர்களில் ஒருவர். திராவிடர் இயக்கம், தேசிய இனப் பிரச்சனைகள், சாதிய சிக்கல்கள், தமிழ்த் திரைப்படம் எனப் பல துறைகளிலும் ஆய்வுக் கட்டுரைகள் எழுதினார்.

வாழ்க்கைச் சுருக்கம்
--------------------

தமிழ்நாடு கன்னியாகுமரி மாவட்டத்தில் மார்த்தாண்டம் எனும் ஊரில் பிறந்த பாண்டியன், நாகர்கோயில் ஸ்காட் கிறித்துவக் கல்லூரியில் பயின்று 1978 இல் இளங்கலைப் பட்டம் பெற்றார். பின்னர் சென்னைப் பல்கலைக்கழகத்தில் 1980 ஆம் ஆண்டில் முதுகலைப் பட்டமும், 1987 இல் முனைவர் பட்டமும் பெற்றார். பின்னர், சென்னை வளர்ச்சிக் கல்விகள் கழகத்தில் சேர்ந்து பணியாற்றிய பின்னர் கல்கத்தா சி.எஸ்.எஸ்.எஸ் நிறுவனத்தில் சிலகாலம் பணியாற்றி, மீண்டும் சென்னை வளர்ச்சிக் கல்விகள் கழகத்தில் துணைப் பேராசிரியராக 12 ஆண்டு காலம் பணியாற்றினார். ஆக்ஸ்போர்டு, ஹவாய், மின்னிசோட்டா உள்ளிட்ட பல பல்கலைக்கழகங்களில் வருகைதரு பேராசிரியராக பணிபுரிந்த இவர் 2009 முதல் தில்லி ஜவகர்லால் நேரு பல்கலைக்கழகத்தில் வரலாற்றுத்துறை பேராசிரியராகப் பணிக்குச் சேர்ந்தார்.

இதழ்பணிகள்
----------

இந்தியாவின் புகழ்பெற்ற ஆங்கில ஏடான 'எகனாமிக் அண்ட் பொலிடிகல் வீக்லி'யில் 1980களில் இருந்து ஆய்வுக்கட்டுரைகளை எழுதிவந்தார். 'சவுத் இண்டியன் ஸ்டடிஸ்' என்னும் ஆய்வேட்டை நிறுவி, கேரள அறிஞர் கே.டி.ராம்மோகன் போன்றோரின் துணையுடன் அதனை ஆங்கிலத்திலும் மலையாளத்திலும் கொண்டுவந்தார்.

நூல்கள்
-------

எம்.ஜி.ஆர். என்னும் நிகழ்வுப் போக்குக் குறித்து அவர் 'எகனாமிக் அண்ட் பொலிடிகல் வீக்லி'யில்1980இல் எழுதிய கட்டுரை பின்னர் விரிவுபடுத்தப்பட்டு ,'தி இமேஜ் ட்ராப்;எம்.ஜி.ராமச்சந்திரன் இன் ஃபில்ம்ஸ் அண்ட் பாலிடிக்ஸ்'(The image Trap:M.G.Ramchandran in Films and political) என்னும் முழு நூலாக வெளிவந்து பெரும் வரவேற்பைப் பெற்றது. இந்நூல் திரைப்பட ஆய்வாளர்கள், அரசியல் ஆய்வாளர்கள் ஆகியோரின் கவனத்தை ஈர்த்தது. இது பனினர் பிம்பச் சிறை என்ற பெயரில் 2016 ஆம் ஆண்டு மொழிபெயர்கப்பட்டது. அவரது 'பிராமின்/நான்-பிராமின்(Brahmin/Non-Brahmin) என்னும் ஆங்கில நூல் மூன்று பதிப்புகளைக் கண்டுள்ளது.

மறைவு
-----

எம். எஸ். எஸ். பாண்டியன் 2014 நவம்பர் 10 திங்கட்கிழமை திடீர் மாரடைப்பு ஏற்பட்டு தில்லி AIIMS மருத்துவமனையில் தனது 57ஆவது அகவையில் காலமானார். பாண்டியனுக்கு, மனைவி முனைவர் ஆனந்தியும், ப்ரீத்தி என்ற மகளும் உள்ளனர்.

வெளியிட்ட நூல்கள்
-----------------

* *Brahmin and Non-Brahmin: Genealogies of the Tamil Political Present*, புதுதில்லி: 2007/2008
* *The Image Trap: M G Ramachandran in Films and Politics* (1992)
* *Political Economy of Agrarian Change: Nacnchilnadu, c. 1880-1939*, 1990
* *Muslims, Dalits and Fabrications of History: Subaltern Studies*, Writings on South Asian History and Society, vol. 12, 2005 (தொகுப்பு)

மேற்கோள்கள்
-----------

1. ↑  "மூத்த திராவிடர் இயக்க ஆய்வாளர் முனைவர் பேரா. எம்.எஸ்.எஸ். பாண்டியன் காலமானார்!". ஒன் இந்தியா தமிழ். 10 நவம்பர் 2014.. பார்த்த நாள்: 11 நவம்பர் 2014.
2. 1 2  "MSS Pandian passes away". தமிழ்நெட். 10 நவம்பர் 2014.. பார்த்த நாள்: 11 நவம்பர் 2014.
3. 1 2  தி இந்து தமிழ் எம்.எஸ்.எஸ்.பாண்டியன்; அறிவை ஆயுதமாக்கிய சிந்தனையாளர்-எஸ்.வி.ராஜதுரை
4. ↑  "கீழ்நிலை மாந்தர் கண்ணோட்டத்திலிருந்து வரலாறு: "உந்து சக்தி எம்.எஸ்.எஸ்.பாண்டியன்"". பிபிசி தமிழோசை. 10 நவம்பர் 2014.. பார்த்த நாள்: 11 நவம்பர் 2014.
**மாநாடுதண்டுபத்து கற்பக விநாயகர் மற்றும் முத்தாரம்மன் கோயில்** தமிழ்நாட்டில் தூத்துக்குடி மாவட்டம், மாநாடுதண்டுபத்து என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கற்பக விநாயகர், முத்தாரம்மன் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காரணாகம முறைப்படி ஒருகாலப் பூசை நடக்கின்றது. ஆவணி மாதம் விநாயகர் சதுர்த்தி முக்கிய திருவிழாவாக நடைபெறுகிறது. புரட்டாசி மாதம் கொடைவிழா திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
**சசாண்டர்** (*Cassander*) (பண்டைய கிரேக்கம்: Κάσσανδρος Ἀντιπάτρου) (கி மு 350 – 297), ஹெலன்னிய கால மாசிடோனியாவை கி மு 305 முதல் 297 முடிய ஆண்ட கிரேக்க மன்னர் ஆவார். ஆண்டிபாட்டரின் மகனாக இவர் ஆண்டிபாட்ரிட் வம்சத்தை நிறுவியவர்.

துவக்க வரலாறு
-------------

கிரேக்க தத்துவ அறிஞர் அரிஸ்டாட்டில் பள்ளியில் அலெக்சாண்டர் மற்றும் தாலமி சோத்தர் மற்றும் லிசிமச்சூஸ் ஆகியவர்களுடன் ஒன்றாகப் படித்தவர் சசாண்டர்.

அலெக்சாண்டரின் முக்கியமான ஐந்து படைத்தலைவர்களில் ஒருவர். அலெக்சாண்டரின் மறைவுக்குப் பின்னர் ஹெலனிய காலத்தில் கிரேக்கப் பேரரசின் வாரிசுரிமைப் போரில் சசாண்டர் கிரேக்கப் பேரரசின் மாசிடோனியா பகுதிகளின் மன்னரானார்.

பிந்தைய வரலாறு
--------------

சசாண்டரின் நாடு, செலூக்கியப் பேரரசு, லிசிமச்சூஸ் நாடு, ஆண்டிகோணஸ் மற்றும் தாலமைக் பேரரசு
ஹெலனிய கால கிரேக்கப் படைத்தலைவர்கள் கிரேக்கப் பேரரசின் பகுதிகளை ஐந்தாகப் பிரித்து கொண்டு ஆண்டனர். அலெக்சாண்டரின் படைத்தலைவர்களில் ஒருவரான **சசாண்டர்** மாசிடோனியாவின் பகுதிகளுக்கு மன்னரானார். செலூக்கஸ் நிக்காத்தர் கிரேக்கப் பேரரசின் மேற்காசியா, நடு ஆசியா மற்றும் தெற்காசியா பகுதிகளுக்கு மன்னரானார். **தாலமி சோத்தர்** வட ஆப்பிரிக்கா பகுதிகளின் தாலமைக் மன்னராக முடிசூட்டிக் கொண்டார்.

சசாண்டரின் மகன் நான்காம் பிலிப்பின் மறைவுக்குப் பின் சசாண்டரின் ஆண்டிபாட்ரிக் வம்சம் மறைந்தது.

இதனையும் காண்க
--------------

* ஹெலனிய காலம்
* தியாடோச்சி
* செலுக்கஸ் நிக்கோடர்
* தாலமி சோத்தர்
* லிசிமச்சூஸ்
* ஆண்டிகோணஸ்

உசாத்துணைகள்
------------

1. ↑  "Cassander | king of Macedonia | Britannica" (in en). .
2. ↑  Heckel, *Who’s who in the age of Alexander the Great: prosopography of Alexander’s empire*, p. 153
3. ↑  Fox, Robin Lane. *Alexander the Great*, p. 475, 2004 Ed.

மேலதிக வாசிப்பு
---------------

* Diodorus Siculus, *Bibliotheca* chapters xviii, xix, xx
* Green, Peter, *Alexander the Great and the Hellenistic Age*, Weidenfeld & Nicolson, 2007. ISBN 978-0-297-85294-0
* Plutarch, *Parallel Lives*, "Demetrius I of Macedon", 18, 31; "Phocion", 31
* Franca Landucci Gattinoni: L'arte del potere. Vita e opere di Cassandro di Macedonia. Stuttgart 2003. ISBN 3-515-08381-2

வெளி இணைப்புகள்
---------------

* A genealogical tree of Cassander
அகமெம்னானின் இறுதி ஊர்வலக் காட்சி ஓவியம்
*கிளைடெம்நெஸ்ட்ரா*வை வெட்டிச் சாய்க்கும் *ஓரஸ்டஸ்*
**அகமெம்னான்** (*Agamemnon*), கிரேக்க பழங்காவியமான இலியட்டில் மைசீனிய நாட்டின் அரசன். அரசர் *அட்ரியசி*ன் (Atreus) புதல்வனும் *மெனிலாசின்* (Menelaus) மூத்த சகோதரனும் ஆவார். கிரேக்கப் படையிள் முதன்மைத் தளபதியும் இவரே.

இட்ராயின் இளவரசன் *பாரிசு* (Paris) மெனிலாசின் பேரழகியான *எலனை* (Helen) கவர்ந்து சென்றதால், அகமெம்னானின் தலைமையின் கீழ, இட்ராய் தாக்கப்பட்டது. தேவதை *ஆர்டிமிசு* (Artemis) பாதகமான நிலையினை ஏவிவிட, அகமெம்னான் தனது மகள் *இபிஜீனையா*வை (Iphigeneia) தேவதையை அமைதிப்படுத்த பலிகொடுத்தார். பத்து ஆண்டுகள் நீடித்த போர் கிரேக்கர்களுக்கு வெற்றியினைத் தந்தது. வெற்றியுடன் நாடு திரும்பிய அகமெம்னான் அவனது மனைவி *கிளைடெம்நெஸ்ட்ராவாலும்* (Clytemnestra) அவளது காதலன் *ஏஜீஸ்திசாலும்* (Aegisthus) கொல்லப்பட்டார். அவரது மகன் *ஓரஸ்டஸ்* (Orestes) தனது தாயின் கொடிய செயலுக்காக பழிக்குப்பழியாக தாயையும் அவளது காதலனையும் கொன்றான்

ஆதாரம்
------

* Britannica Ready Reference Encyclopedia.

 
விக்கிமூலத்தில் 1911ஆம் ஆண்டு பிரித்தானிக்கா கலைக்களஞ்சியத்தில் உள்ள about கட்டுரையின் உரை ***அகமெம்னான்*** உள்ளது.

மேற்கோள்கள்
-----------

1. ↑  Homer, *Iliad* 9.145.
2. ↑  Leeming, David (2005). *Argos*. Oxford: Oxford University Press. பன்னாட்டுத் தரப்புத்தக எண்:9780199916481.
3. ↑  Graves, Robert (2017). *The Greek Myths - The Complete and Definitive Edition*. Penguin Books Limited. பக். 418 & 682. பன்னாட்டுத் தரப்புத்தக எண்:9780241983386.
**எச்டி 208487 (HD 208487)** என்பது கிரசு விண்மீன் குழுவில் தோராயமாக 144 ஒளி ஆண்டுகள் தொலைவில் அமைந்துள்ள 7 ஆம் பருமை G-வகை முதன்மை வரிசை விண்மீனாகும். இது சூரியனின் அதே நிறமாலை வகையை கொண்டுள்ள G2V. ஆக இருப்பினும், இது சற்றே குறைவான பொருண்மைடனும் அதிக ஒளிர்மையுடனும் இருக்கலாம், இது சற்று பழையது என்பதைக் குறிக்கிறது. 2008 ஆம் ஆண்டு நிலவரப்படி, அறியப்பட்ட ஒரு சூரியப் புறக் கோள் ஒன்று விண்மீனைச் சுற்றி வருவதாக உறுதிப்படுத்தப்பட்டுள்ளது.

எச்டி 208487 என்ற விண்மீனின் பெயர் **இட்டோண்டா**. பன்னாட்டு வானியல் ஒன்றியத்தின் 100 வது ஆண்டு விழாவின் போது, காபோனால், புற உலகங்கள் பெயரிடல் பரப்புரையில் இந்தப் பெயர் தேர்ந்தெடுக்கப்பட்டது. இடோண்டா, மைனே மொழியில், அழகான அனைத்தையும் குறிக்கிறது.

கோள் அமைப்பு
------------

**எச்டி** 208487 என்ற நட்சத்திரத்தை சுற்றி வரும் கோள் ஒன்று உள்ளது, இது எச்டி 208487 பி. இது வியாழனை விட குறைந்தது பாதி பொருண்மை கொண்டது. மேலும் இது ஒரு மையப்பிறழ்வான 130-நாள் வட்டனைக் காலத்துடன் அமைந்துள்ளது.

இந்த அமைப்பில் இரண்டாவது கோள் ஒன்றும் 2005, செப்டம்பர் 13 அன்று பிசி கிரெகொரியால் கண்டுபிடிக்கப்பட்டது கோள் அளவுருக்களைத் தீர்மானிக்க ஆர வேக தரவுத்தொகுப்பின் பேய்சியன் பகுப்பாய்வைப் பயன்படுத்தி இந்த கண்டுபிடிப்பு செய்யப்பட்டது.  எவ்வாறாயினும், எச்டி 208487 அமைப்பிற்கான மாற்று இரண்டு-கோள் தீர்வு சாத்தியம் என்பதை மேலும் ஒரு பகுப்பாய்வு வெளிப்படுத்தியது, 908-நாள் வட்டணை காலத்துக்குப் பதிலாக 28-நாள் வட்டணையில் ஒரு கோள் உள்ளது, மேலும், இதில் கரும்புள்ளிச் செயல்பாடு அதிகமாக இருப்பதாக முடிவு செய்யப்பட்டது. இரண்டாவது கோள் இருப்பதை விட ஒரு கோளின் தீர்வுக்கான எச்சங்கள் இருக்கலாம். 

எச்டி 208487 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b / Mintome** | >0.520 ± 0.082 *M*J | 0.51 ± 0.02 | 130.08 ± 0.51 | 0.24 ± 0.16 |

மேலும் காண்க
------------

* புறக்கோள்களின் பட்டியல்கள்

மேற்கோள்கள்
-----------

1. ↑  "Approved names" (in en). .
2. ↑  "International Astronomical Union | IAU". .
3. ↑  Gregory, P.C. (2007). "A Bayesian Kepler periodogram detects a second planet in HD 208487". *MNRAS* **374** (4): 1321–1333. doi:10.1111/j.1365-2966.2006.11240.x. Bibcode: 2007MNRAS.374.1321G.
4. ↑  Wright, J.T. (2007). "Four New Exoplanets and Hints of Additional Substellar Companions to Exoplanet Host Stars". *The Astrophysical Journal* **657** (1): 533–545. doi:10.1086/510553. Bibcode: 2007ApJ...657..533W.

வெளி இணைப்புகள்
---------------
**அச்யுத் சரண் சௌத்ரி** (Achyut Charan Choudhury) ( 5 பிப்ரவரி 1866 - 25 செப்டம்பர் 1953) ஓர் வங்காளி எழுத்தாளரும் மற்றும் வரலாற்றாசிரியருமாவார். வைணவ இந்து மதத்தைப் பற்றி இவர் பல புத்தகங்களை எழுதியிருந்தாலும், சில்ஹெட் பிராந்தியத்தின் வரலாறு, *ஸ்ரீஹட்டர் இடிபிரிட்டா* பற்றிய இவரது பணிக்காக மிகவும் பிரபலமானவர்.

வாழ்க்கை
--------

கரீம்கஞ்சில் உள்ள மொய்னா கிராமத்தில் (அப்போது சில்ஹெட் மாவட்டத்தின் ஒரு பகுதி) ஆதித்ய சரண் சௌத்ரி மற்றும் அவரது மனைவி கோட்டிமோனி ஆகியோரின் மகனாகப் பிறந்தார்.  இவரது தந்தை ஜாபர்கரின் ஜமீந்தார்களின் வழித்தோன்றல் ஆவார். 

இவர் தனது ஆரம்பக் கல்வியைப் பெற்றபோதே இலக்கியம் மற்றும் வைணவக் கோட்பாட்டில் சிறப்பு கவனம் செலுத்தி வரலாறு மற்றும் மதத்தையும் கற்றுக்கொண்டார். பிற்காலத்தில் , பூரி, பிருந்தாவன் மற்றும் தகடக்கின் போன்ற புனிதத் தலங்களுக்கு புனித யாத்திரைகள் செய்தபோது குறிப்பிட்ட முக்கியத்துவத்தைப் பெற்றார். கடைசியாக தன் சொந்தச் செலவில் கோயில் ஒன்றையும் நிறுவினார். 

1897 ஆம் ஆண்டில், இவர் சில்ஹெட்டில் உள்ள கிரீஷ் நடுநிலை ஆங்கிலப் பள்ளியில் ஆசிரியராக தனது வாழ்க்கையைத் தொடங்கினார், பின்னர் பதர்கண்டியில் உள்ள நிலப்பரப்பின் பொருளாளராக நியமிக்கப்பட்டார். 1897 ஆம் ஆண்டில், சௌத்ரி *ஸ்ரீஹட்டர் டர்புன்* என்ற மாதாந்திர செய்தித்தாளை நிறுவினார், இருப்பினும் இது இரண்டு ஆண்டுகளுக்குப் பிறகு வெளியீடு நிறுத்தப்பட்டது. 

ஒரு தசாப்தத்திற்குப் பிறகு, இவர் தனது மகத்தான படைப்பைத் தொடங்கினார். இது சில்ஹெட்டின் வரலாற்றில் *ஸ்ரீஹட்டர் இடிபிரிட்டா* என்று அழைக்கப்பட்டது. உரை இரண்டு தொகுதிகளாக வெளியிடப்பட்டது. முதல் தொகுதி, 1910 இல் வெளியிடப்பட்டது, பிராந்தியத்தின் வளர்ச்சியை விவரிக்கும் முன் அதன் ஆரம்ப அத்தியாயங்களை சில்ஹெட்டின் புவியியல் மீது கவனம் செலுத்தியது. ஆறு ஆண்டுகளுக்குப் பிறகு வெளியிடப்பட்ட இரண்டாவது தொகுதியிலும் இது தொடர்ந்தது, இதில் முக்கிய சில்ஹெட்டி குடும்பங்களின் வம்சாவளிகளும், குறிப்பிடத்தக்க நபர்களின் நூற்றுக்கும் மேற்பட்ட சிறு வாழ்க்கை வரலாறுகளும் அடங்கும். சமகால வரலாற்றாசிரியர் ஜதுநாத் சர்க்கார் பிராந்திய வரலாற்றை விவரிப்பதில் அதன் "சிறந்த நுட்பத்தை" பாராட்டியதன் மூலம், இந்த படைப்பு வெளியிடப்பட்ட நேரத்தில் பரவலாகப் பாராட்டப்பட்டது. *ஸ்ரீஹட்டர் இடிபிரிட்டா* இன்றுவரை அனைவராலும் பாராட்டப்பட்ட மற்றும் பிரபலமான படைப்பாக உள்ளது. 

வரலாறு மற்றும் மதம் தொடர்பான மூவாயிரம் புத்தகங்கள் மற்றும் கையெழுத்துப் பிரதிகளைக் கொண்ட விரிவான தனிப்பட்ட நூலகத்தை சௌத்ரி பராமரித்து வந்தார். இவர் வைணவ இறையியலைப் பற்றிய தொடர் புத்தகங்களையும் எழுதினார். மத நம்பிக்கையின் மீதான இவரது செயல்களால் உள்ளூர் மக்கள் இவரை ஒரு *குருவாகக்* கருதினார். இவர் 25 செப்டம்பர் 1953 அன்று தனது எண்பத்தேழு வயதில் இறந்தார்.

மேற்கோள்கள்
-----------

வெளி இணைப்புகள்
---------------

1. 1 2 3  Sharma, Nandalal. *Banglapedia: National Encyclopedia of Bangladesh*.
2. ↑  Choudhury, Sujit. *The Mutiny Period in Cachar*. .
அகிலத்திருநாயகி இலங்கையை சேர்ந்த தடகள வீராங்கனையாவார். இவர் கடந்த 2023 நவம்பர் மாதம் பிலிப்பைன்ஸ் நாட்டில் நடைபெற்று முடிந்த 70 வயதுக்கு மேட்பட்டவர்களுக்கான ஆசிய மாஸ்டர்ஸ் தடகள போட்டியில் சுமார் 3 பதக்கங்களை வென்று வெற்றிவாகை சூடிக்கொண்டார். இவர் முல்லைதீவு மாவட்டத்தை சேர்ந்தவராவார்.

சாதனைகள்
--------

அகிலத்திருநாயகி அவர்கள் பிலிப்பைன்ஸ் நாட்டில் கோலாகலமாக நடைபெற்று அரங்கேறிய 70 வயதுக்கு மேட்பட்டவர்களுக்கான ஆசிய மாஸ்டர்ஸ் தடகள போட்டியில் பதக்கவேட்டையை நிகழ்த்திக்காட்டினார். இலங்கைத்திருநாட்டை பிரதிநிதித்துவப்படுத்தி 2 தங்கம் உள்ளடங்கலாக மொத்தமாக மூன்று பதக்கங்களை சுவீகரித்துக் கொண்டார். இதில் குறிப்பாக அன்னையார் பாதணி ஏதும் அணியாமல் தடகள போட்டிகளில் பங்கேற்று இவ்வாறான சாதனைகளை நிறைவேற்றினார். அகிலத்திருநாயகி அவர்களுடைய இந்த மகத்தான சாதனையானது பெரும் பேசுபொருளாக இலங்கையில் மாறியது. இலங்கையில் குறிப்பாக பெரும்பாலான சிங்கள மக்களின் பாராட்டையும் நன்மதிப்பையும் பெற்றுக்கொண்டார். அத்துடன் இவர் தனது சொந்த ஊரான முல்லைதீவுக்கும் பெருமை சேர்த்துக்கொடுத்துள்ளார்.

இவரருடைய இந்த சாதனையது குறிப்பாக பெரிதாக எந்த நிதி வசதி இல்லாமல் நிகழ்த்திக்காட்டிருப்பது சுட்டிக்காட்டத்தக்கது. இலங்கையில் இருக்கும் அரசியல் வாதிகள் தீடிரென இவருடைய சாதனைக்கு சொந்தம் கொண்டாட துவங்கியதோடு இவருடன் செலிபிஏ புகைப்படங்களும் எடுத்துக்கொண்டுள்ளனர். இந்த அரசியல்வாதிகளின் செயல்களை இலங்கையில் பலரும் வன்மையாக கண்டித்துள்ளனர். இதுவரை அகிலத்திருநாயகி அவர்களை கணக்கெடுக்காத அரசியல்வாதிகள் இப்போது அவருடன் படம் எடுப்பதானது அருவருக்கத்தக்க விடயம் என சமூக வலைத்தளங்களில் பலர் பதிவிட்டுள்ளார்கள்.

மேற்கோள்கள்
-----------

1. ↑
2. ↑
3. ↑
4. ↑
5. ↑
6. ↑
7. ↑
**ராஜ விக்கிரமா** 1950 ஆம் ஆண்டு வெளிவந்த இந்திய வரலாற்று நாடகத் திரைப்படமாகும். இப்படத்தை கெம்பராஜ் அர்ஸ் தயாரித்து இயக்கினார். இத்திரைப்படத்தில் கெம்பராஜ் அர்ஸ், என். எஸ். சுப்பையா, பி. ஜெயம்மா, எம். வி. ராஜம்மா ஆகியோர் நடித்தனர். இது தமிழ், கன்னட மொழிகளில் ஒரே நேரத்தில் படமாக்கப்பட்டது.

கதை
---

சனீஸ்வரனின் அதிருப்திக்கு ஆளான அரசன் கெம்பராஜ், தன்வாழ்வில் பல சிக்கல்களை எதிர்கொள்கிறான். திருட்டுப் பழியின் காரணமாக தன் கால்களை இழக்கிறான். ஒரு நிலையில் சனிபகவானுடன் மோத முடியாது என்ற முடிவுக்கு வந்து தன் துன்பங்களில் இருந்து விடுபட சனிபகவானை வழிபடுகிறான். சனிபகவான் அரசனின் கோரிக்கையை ஏற்றாரா அரசன் தன் வாழ்வின் மகிழ்ச்சிகளை மீண்டும் அடைந்தானா என்பதே கதை.

நடிப்பு
-------


|  |  |
| --- | --- |
| நடிகர்கள்* மன்னன் விக்ரமனாக கெம்பராஜ் அர்ஸ்
* பங்காருவாக என். எஸ். சுப்பையா
* தளபதியாக ஸ்டண்ட் சோமு
* கோமாளியாக சேதுராமன்
* அரசரின் ஆலோசகராக சி. வி. வி. பந்துலு
* நல்ல மனிதராக கணபதி பட்
* சந்திரசேன மன்னராக மணி ஐயர்
* காலனாக ஜெயராம்
 | நடிகைகள்* பிரபாவதியாக பி. ஜெயம்மா
* காமிணியாக ராஜம்மா
* பதிமினியாக பண்டரிபாய்
* பெண் கோமாளியாக அங்கமுத்து
* காமாட்சியாக சாரதாம்பாள்
 |

தயாரிப்பு
---------

இப்படத்தை கெம்பராஜ் அர்ஸ் தயாரித்து, இயக்கி, நாயகனாக நடித்தார். படத்தில் ராஜம்மா, பி. ஜெயம்மா, தன் மனைவியான லலிதா உள்ளிட்ட மூன்று நாயகிகளைக் கொண்டு படமாக்கினார். ஆயிரம் அடி படமாக்கப்பட்ட நிலையில் லலிதாவின் குரல் சரியில்லை என விநியோகஸ்தர்கள் கூறியதால் தன் மனைவியான லலிதாவை படத்தில் இருந்து நீக்கி, அவருக்கு பதில் பண்டரிபாயை நடிக்கவைத்தார். ஏ. ராமையா என்பவரால் கோடம்பாக்கத்தில் உருவாக்கபட்ட முதல் படப்பிடிப்புத் தளமான ஸ்டார் கம்பைன்ஸ் ஸ்டுடியோவில் இந்தப் படம் உருவாக்கப்பட்டது.

பாடல்
-----

இப்படத்திற்கு சு. ராஜம் இசையமைத்தார். பாடல் வரிகளை ஏ. எம். நடராஜா கவி எழுதினார். பாடல்களை சு. ராஜம், காந்திமதி மற்றும் ஜிக்கி ஆகியோர் பாடினர். இப்படத்தில் இடம்பெற்ற "வரப்போற மாப்பிள்ளை முறுக்குவன் மீசைய" பாடல் பிரபலமானது. இந்தப் பாடலின் மெட்டானது *படி பேஹ்ன்* என்ற இந்தித் திரைப்படத்தில் இடம்பெற்ற பாடலின் மெட்டு ஆகும்.

| எண். | பாடல் | பாடகர்/கள் | வடிகள் | நீளம் (நி.மி:நொ) |
| --- | --- | --- | --- | --- |
| 1 | "பாழும் அடுப்பை ஊதி ஊதி பக்கமெல்லாம் நோவுது" | சு. ராஜம், காந்திமதி | ஏ. எம். நடராஜா கவி | 02:59 |
| 2 | "நாதோ பாசனையே நரருக்கே" | சு. ராஜம் | 03:24 |
| 3 | "வரப்போற மாப்பிள்ளை முறுக்குவன் மீசைய" | ஜிக்கி | 03:28 |
| 4 | "கோகில கண்டதின் கானமே கேட்டு" | சு. ராஜம், Ganthimathi | 03:56 |
| 5 | "ஆனந்த பரமானந்தமே" | காந்திமதி | 03:07 |
| 6 | "கனவினிலே கைய் பிடித்த" | காந்திமதி | 03:07 |
| 7 | "காட்டு வழி" | காந்திமதி | 02:46 |
| 8 | "ஓரமாக போய்" | சு. ராஜம் | 03:09 |
| 9 | "சுகிர்த நகை செய்யும்" | காந்திமதி | 02:10 |
| 10 | "ஜோதியாய் தருக நீ" | சு. ராஜம் | 03:19 |

வெளியீடு
--------

ராஜ விக்கிரமா 1950 நவம்பர் 29 அன்று வெளியானது. தமிழில் இப்படம் வரவேற்பை பெறவில்லை என்றாலும் கன்னடத்தில் வெற்றியை ஈட்டியது.

மேற்கோள்கள்
-----------

1. ↑  Film News Anandan (23 October 2004) (in Tamil). *Sadhanaigal Padaitha Thamizh Thiraipada Varalaru*. Chennai: Sivakami Publishers. .
2. ↑  "Raja Vikrama (1950)". *தி இந்து*. 16 April 2010 இம் மூலத்தில் இருந்து 7 January 2017 அன்று. பரணிடப்பட்டது.. .
3. 1 2   (in ta) *Raja Vikrama* (song book). Kempraj Productions. 1950. .
4. 1 2 3 4  "மனைவி நடித்த காட்சிகளை நீக்கிய ஹீரோ!". தி இந்து.. பார்த்த நாள்: 29 நவம்பர் 2023.
**என் ஜிடிஎசு-3 (NGTS-3)** என்பது தெற்கு விண்மீன் தொகுப்பான கொலம்பாவில் அமைந்துள்ள ஒரு விண்மீனாகும். 14.67 என்ற தோற்றப் பொலிவுப் பருமையுள்ள, இதை நோக்க திறன்மிக்க தொலைநோக்கி தேவைப்படுகிறது. இருப்பினும், என்ஜிடிஎசு-3 உண்மையில் தீர்க்கப்படாத கதிர்நிரல் இரும அமைப்பாகும். இந்த அமைப்பு இடமாறு அடிப்படையில் 2,480 ஒளி ஆண்டுகள் தொலைவில் அமைந்துள்ளது, ஆனால் நொடிக்கு 8.57 கிமீ ஆர வேகத்தில் நகர்கிறது.

விண்மீன் பான்மைகள்
------------------

இந்த அமைப்பு முறையே G6 , K1 ஆகிய இருவகுப்பு முதன்மை வரிசை விண்மீன்களைக் கொண்டுள்ளது; முதன்மை பண்புகள் மட்டுமே அறியப்படுகின்றன. NGTS-3A ஆனது சூரியனை ஒத்த பொருண்மை கொண்டது, ஆனால், அதைவிட 7% சிறியது. இது 5600 கெ விளைவுரு வெப்பநிலையில் அதன் ஒளிக்கோளத்திலிருந்து சூரிய ஒளியில்72% கதிர்வீச்சைத் தருகிறது.5600, இது G-வகை விண்மீனின் வழக்கமான மஞ்சள் நிறத்தை அளிக்கிறது.

கோள் அமைப்பு
------------

2018 ஆம் ஆண்டில், என்ஜிடிஎச் கணக்கெடுப்பு NGTS-3A விண்மீனைச் சுற்றி வரும் வெப்பமான வியாழனைக் கண்டறிந்தது, இருப்பினும், தனி உறுப்புகள் பார்வைக்குத் தென்படவில்லை. வார்ப்புரு:Orbitbox planet begin
வார்ப்புரு:Orbitbox planet

|}

மேற்கோள்கள்
-----------
**ராகுல் ரவி** ஒரு திரைப்பட நடிகர் ஆவார். அவர் பெரிய தொலைக்காட்சித் தொழில்துறையின் முன்னணி நடிகர் ஆவார். மலையாளத்தொடர் *பொன்னம்பிலி*யில் அறியப்படுகிறார்.இவர் இப்போது மிகப்பெரிய வெற்றிகரமான தொடரான நந்தினி யில் நடிக்கிறார். அவர் மாலவிகா வேல்ஸோடு 2-ம் தடவை நடித்துள்ளார்.

தனிப்பட்ட வாழ்க்கை
------------------

திரிசூர் திரிசூரில் பிறந்த ராகுல் ரவி, அவரது பெற்றோர் ரவி ராமு மற்றும் ஷேமா ஆகியோர். பி.டெக் எர்ணாகுளத்தில் உள்ள வட பரவூர் மாதா தொழில்நுட்ப கல்லூரியில் பட்டம் பெற்றார்.

நடிப்பு தொழில்
--------------

ராகுல் மாடல் கலைஞராக பணிபுரிந்தார். அவர் தனது பெரிய திரை அறிமுகத்தை 2013 இல் கவுரரால் இயக்கினார். பின்னர் 'டயல் 1091' மற்றும் 'காட்டம்மகன்' படங்களில் நடித்தார். ராகுல் ரவி ஹரேமொக்ஸ் பியூட்டி ஹேர் போட்டியில் வெற்றி பெற்றார்.

ராகுல் பாடிபில்டிங், நடிப்பு மற்றும் வடிவழகு இணைந்து, மேடை நிகழ்ச்சிகளில் பெரும் ஆர்வம் காட்டுகிறது. மகாவிலில் மனோரமாவில் ஒளிபரப்பப்படும் 'பொன்னம்பி' சூப்பர் ஹிட் தொடரின் மூலம் குடும்பத்தினர் நன்கு அறியப்படுகிறார்கள். பொன்னம்பிலி (மாலவிகா வேலஸ்) நேசிக்கும் ஒரு பணக்கார குடும்பத்தில் இருந்து ஹரி பத்மநாபனின் வாழ்க்கையை அவர் உயிர் கொடுக்கிறார்.

குறிப்பு
--------

1. ↑  "Rahul Ravi - Film Actor, Serial Actor, Model" (in en-IN). *Cinetrooth*. 2016-01-30 இம் மூலத்தில் இருந்து 2017-10-21 அன்று. பரணிடப்பட்டது.. .
2. ↑  "Look who's coming on D3 D4 Dance today..." (in en-IN). *onmanorama*. 2016-06-15. .
3. ↑  ""மகள், மனைவி உறவுகளைப் புரியவெச்சது நந்தினி சீரியல்!" நெகிழும் ஹீரோ ராகுல் ரவி" (in ta-IN). *விகடன்*. 2017-06-26. .

புற இணைப்புகள்
--------------

* Official website
[*தொடர்பிழந்த இணைப்பு*]
* ஐ.எம்.டி.பி இணையத்தளத்தில் ராகுல் ரவி
**விக்ரமன் பாலாஜி** (*Vikraman Balaji*) ஒரு இந்திய கணிதவியலாளர் மற்றும் தற்போது சென்னை கணித நிறுவனத்தில் பேராசிரியராக உள்ளார். சி. எஸ். சேஷாத்ரியின் மேற்பார்வையில் கணிதத்தில் முனைவர் பட்டம் பெற்றார். இயற்கணித வடிவியல், பிரதிநிதித்துவக் கோட்பாடு மற்றும் வகையீட்டு வடிவியலில் அவரது முதன்மையான ஆராய்ச்சிப் பகுதி உள்ளது. பாலாஜிக்கு 2006 ஆம் ஆண்டு கணித அறிவியலுக்கான சாந்தி ஸ்வரூப் பட்நாகர் விருது, இந்திரனில் பிஸ்வாசுடன் இணைந்து "இயற்கணித வகைகளில் முதன்மையான தொகுதிகளின் மாடுலி பிரச்சனைகளுக்கு அவரது சிறந்த பங்களிப்புகளுக்காக, குறிப்பாக உஹ்லென்பெக்-யாவ் மாடுலி ஸ்பேஸ் ஆஃப் µ-செமிஸ்டுகளின் சுருக்கத்திற்கு" வழங்கப்பட்டது. இவர் 2007-ஆம் ஆண்டில் இந்திய அறிவியல் அகாதெமியின் ஆராய்ச்சியாளராகவும், 2015 இல் இந்திய தேசிய அறிவியல் அகாடமியின் ஆராய்ச்சியாளராகவும் தேர்ந்தெடுக்கப்பட்டார்  மேலும் 2009 இல் ஜகதீஸ் சந்திர போஸ் தேசிய பெல்லோஷிப் தகுதியும் வழங்கப்பட்டது

குறிப்புகள்
-----------

1. ↑  "Indian Fellows Elected 2015 (Effective from January 1, 2016)". INSA. 2015. .
2. ↑  CSIR R&D Highlights, Jan. 2007.

வெளி இணைப்புகள்
---------------

* CSIR R&D சிறப்பம்சங்கள்
* 2006 பட்நாகர் விருதுகள்
* கணித மரபியல் திட்டத்தில் Vikraman Balaji
**குடியரசுத் தலைவர் ஆட்சி** என்பது இந்தியாவில் மாநில அரசு ஒன்று கலைக்கப்பட்டு அல்லது இடைநிறுத்தப்பட்டு இந்திய அரசு மேற்பார்வையில் இயங்குவதைக் குறிக்கிறது. இவ்வகை மத்திய அரசின் நேரடி ஆட்சிக்கு இந்திய அரசியலமைப்பு விதி 356 வழி செய்கிறது. இவ்விதியின்படி, மாநிலத்தில் அரசியலமைப்பு அமைப்புகள் இயங்காதிருக்கும்போது மாநில அரசுகளைக் கலைக்க மத்திய அரசிற்கு அதிகாரம் உள்ளது. மாநில சட்டப்பேரவையில் எந்தவொருக் கட்சிக்கும் அல்லது கூட்டணிக்கும் அறுதிப் பெரும்பான்மை கிட்டாது ஆட்சி அமைக்க இயலாதிருப்பினும் குடியரசுத் தலைவராட்சி அமையலாம்.

ஓர் மாநில ஆளுநர், சட்டப்பேரவையில் பெரும்பான்மை இல்லாத நேரத்தில் தாமே முடிவெடுத்தும், அல்லது ஆளும் கட்சியின் பரிந்துரைப்படியோ அல்லது மத்திய அரசின் பரிந்துரைப்படியோ சட்டப்பேரவையைக் கலைக்கலாம். அப்போது சட்ட பேரவை ஆறு மாதங்கள் இடைநிறுத்தம் செய்யப்படுகிறது. ஆறு மாதங்கள் கழித்து மீண்டும் பெரும்பான்மை நிலைநிறுத்தப்பட இயலவில்லை எனில் தேர்தல்கள் நடத்தப்படும்.

மாநில ஆட்சி வழக்கமாக ஓர் முதலமைச்சரின்கீழ் இயங்காது குடியரசுத் தலைவரின் கீழ் இயங்குவதால் இதனை *குடியரசுத்தலைவராட்சி* என்று குறிப்பிடுகின்றனர். ஆயினும் நிர்வாக அதிகாரங்கள் மாநில ஆளுநருக்கு மாற்றப்பட்டு ஆட்சி நடத்துகிறார். அவர் தமது உதவிக்கு ஆலோசகர்களை, ஓய்வுபெற்ற அரசு அதிகாரிகள், நியமித்துக் கொள்வார். பொதுவாக மத்திய அரசின் கொள்கைகள் பின்பற்றப்படும்.

விதி 356
--------

விதி 356 ஓர் மாநிலத்தில் அரசியலமைப்பு அமைப்புகள் சரியாக இயங்கவியலா நிலை இருக்கும்போது மத்திய அரசு மாநில அரசை நீக்கி குடியரசுத் தலைவராட்சியை அமைத்திட அதிகாரம் வழங்குகிறது.

இந்த விதி மத்திய அரசு ஓர் மாநிலத்தில் சட்டம் ஒழுங்கு சீர்குலையும் போது (காட்டாக கலவரங்கள்) அதனைக் கட்டுப்படுத்த இயலாத மாநில அரசினை கட்டுக்குள் கொண்டுவர வகை செய்கிறது.ஆயினும் பெரும்பாலான நேரங்களில் இது எதிர்கட்சி அரசுகளை நீக்கவே பயன்படுத்தப்படுவதாக அரசியல் விமரிசகர்கள் கருதுகிறார்கள். ஆகவே இது மாநில கூட்டாட்சிக்கு பொருத்தமற்ற விதி என்று வாதிடுகின்றனர். 1950ஆம் ஆண்டு இந்திய அரசியலமைப்பு நடைமுறைக்கு வந்தபிறகு 100க்கும் கூடுதலாக இவ்விதியை மத்திய அரசு பயன்படுத்தி உள்ளது.

இந்த விதி முதன்முதலாக சூலை 31,1959 அன்று கேரள மக்களால் தேர்ந்தெடுகப்பட்ட இந்திய பொதுவுடமைக் கட்சி அரசைக் கலைக்கப் பயன்படுத்தப்பட்டது.

விதி 365
--------

விதி 365 யூனியனால் கொடுக்கப்பட்ட வழிகாட்டுதல்களுக்கு இணங்கத் தவறியதன் விளைவு, அல்லது நடைமுறைப்படுத்தத் தவறியதன் விளைவு, கொடுக்கப்பட்ட எந்த வழிகாட்டுதலின் கீழும் யூனியனின் நிர்வாக அதிகாரத்தைப் பயன்படுத்துவதில் கொடுக்கப்பட்ட எந்த வழிகாட்டுதல்களுக்கும் எந்த மாநிலமும் இணங்கத் தவறினால் அல்லது செயல்படுத்தத் தவறினால். இந்த அரசியலமைப்பின் எந்த விதிகளின் கீழும் ஒன்றியத்தின் நிறைவேற்று அதிகாரத்தைப் பயன்படுத்தும்போது, ​​மாநில அரசாங்கத்தை விதிகளின்படி நடத்த முடியாத சூழ்நிலை ஏற்பட்டுள்ளதாக ஜனாதிபதி கருதுவது சட்டப்பூர்வமானது. இந்த

மேலும் பார்க்க
--------------

* இந்திய அரசியலமைப்பு பகுதி XVIII
* இந்திய அரசியலமைப்பு விதி 370
* சர்க்காரியா கமிசன்

மேற்கோள்கள்
-----------

வெளி இணைப்புகள்
---------------

* Article 355 and 356 text from wikisource
* Discusses the instances where presidents rule has been invoked பரணிடப்பட்டது 2009-10-07 at the வந்தவழி இயந்திரம்
* Text of article 356, which enables the use of presidents rule பரணிடப்பட்டது 2010-12-05 at the வந்தவழி இயந்திரம்
* பரணிடப்பட்டது 2009-09-25 at the வந்தவழி இயந்திரம்
வில்லெம் (இடது) மற்றும் ஜேக்கப் கிரிம். - 1855 இல் எலிசபெத் யெரிக்காவு-பாமனால் வரையப்பட்ட ஓவியம்
ஜேக்கப் கிரிம் (ஜனவரி 4, 1785 – செப்டம்பர் 20, 1863) மற்றும் வில்லெம் கிரிம்(பெப்ரவரி 24, 1786 – டிசம்பர் 16, 1859) என்னும் இரு ஜெர்மானிய பண்பாட்டு ஆராய்ச்சியாளர்கள் மற்றும் மொழியியலாளர்கள் **கிரிம் சகோதரர்கள்** (*Brothers Grimm*, இடாய்ச்சு: *Die Brüder Grimm* / *Die Gebrüder Grimm*) என்று அழைக்கப்படுகின்றனர். பழைய நாட்டுப்புற கதைகளையும், தேவதைக் கதைகளையும் சேகரித்து "கிரிம்மின் தேவதைக் கதைகள்" என்ற பெயரில் வெளியிட்டனர். அவை பெரும் புகழ்பெற்றன. தேவதைக் கதைகளுக்காகவே இவர்கள் இன்று பெரிதும் அறியப்படுகின்றனர்.

இக்கதைகளின் முதல் தொகுப்பு 1812 ல் குழந்தைகள் மற்றும் வீட்டுக் கதைகள் என்ற பெயரில் வெளியானது. 200 கதைகள் கொண்டிருந்த இத்தொகுப்பிலிருந்த கதைகளில் வன்முறையும் சோகமும் மண்டியிருந்தன. பின்னாளில் இவை குழந்தைகளுக்கான மகிழ்ச்சிகரமான கதைகளாக மாற்றப்பட்டுவிட்டன. சிண்ட்ரெல்லா, தூங்கும் அழகி, ரபுனசெல், சுனோ வைட், தவளை இளவரசன், ஹான்சல் அண்ட் கிரேட்டல் ஆகியவை இன்றளவும் உலங்கெங்கும் புகழ் பெற்று விளங்குகின்றன.

ஜேக்கப் கிரிம் கதைகளைத் தவிர வேறு துறைகளிலும் சாதனைகளைப் புரிந்துள்ளார். மொழியறிவியல் துறையில் புலமை பெற்ற இவர் காலப்போக்கில் சொற்களில் ஓசைகள் எவ்வாறு மாறுகின்றன என்பது குறித்து ஆய்வு செய்துள்ளார். இவரது கண்டுபிடிப்புகள் கிரிம்மின் விதி என்று அழைக்கப்படுகின்றன. தொழில்முறையில் ஒரு வழக்கறிஞரான அவர், ஜெர்மானிய சட்டச் சொற்களின் மூலத்தை ஆராய்ந்து 1828ல் ஒரு ஆய்வு நூலை வெளியிட்டார். தன் சகோதரருடன் சேர்ந்து ஒரு பெரும் இடாய்ச்சு அகரமுதலியை உருவாக்க முயன்றார். A முதல் D வரையான எழுத்துகளின் சொற்கள் முடிவடைந்த நிலையில், ஜேக்கப்பின் மரணத்தால் இப்பணி தடைபட்டது. கிரிம் சகோதரர்கள் இடாய்ச்சு மொழியறிவியலின் முன்னோடிகளாகக் கருதப்படுகின்றனர்.
**சங்கத்து** (*Sangat*) இந்தியாவின் பஞ்சாப் மாநிலத்திலுள்ள பதிண்டா நகரத்தின் புறநகர் நகரமாகும். இந்தியாவின் பஞ்சாப் மாநிலத்தில் உள்ள பதிண்டா மாவட்டத்தில் ஒரு நகராட்சி மன்றமாகவும் இது கருதப்படுகிறது. சங்கத்து மண்டி பதிண்டா மாவட்டத் தலைமையகத்திலிருந்து தெற்கில் 20 கிலோமீட்டர் தொலைவில் அமைந்துள்ளது. சங்கத்து நகரம் ஒரு சிறிய வணிக மையமாகும்.

மக்கள்தொகையியல்
---------------

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி சங்கத்து நகரத்தின் மக்கள் தொகை 5396. ஆகும். இதில் ஆண்கள் 53% மற்றும் பெண்கள் 47%. ஆவர். சங்கத்தின் சராசரி கல்வியறிவு விகிதம் 52%, என கணக்கிடப்பட்டது. தேசிய சராசரியான 59.5% என்பதை விட இது குறைவாகும். ஆண்களின் கல்வியறிவு 57%, என்றும் பெண்களின் கல்வியறிவு 47%. என்றும் கல்வியறிவு சதவீதம் இருந்தது. சங்கத்தில், 13% மக்கள் 6 வயதுக்குட்பட்ட குழந்தைகளாவர்.

சங்கத் மண்டியில் உள்ள பள்ளிகள்
------------------------------

தூய நெஞ்ச கன்னி மடப் பள்ளி

கிளே இந்தியா பன்னாட்டு பள்ளி

ஞான சோதி பெண்கள் கல்லூரி

சிபாகி செய்லா சிங் வீர் சக்ரா அரசு மூத்த மேல்நிலைப் பள்ளி

மேற்கோள்கள்
-----------

1. ↑  "Census of India 2001: Data from the 2001 Census, including cities, villages and towns (Provisional)". Census Commission of India இம் மூலத்தில் இருந்து 2004-06-16 அன்று. பரணிடப்பட்டது... பார்த்த நாள்: 2008-11-01.
**இராசகேசரி பெருவழி** என்பது பத்தாம் நூற்றாண்டுக்கு முந்தைய ஒரு தமிழகப் பெருவழியாகும். தற்காலத்தில் தேசிய நெடுஞ்சாலைகள் இருப்பதைப் போல பழங்காலத்தில் வணிகம், போக்குவரத்து, படையெடுப்பு உள்ளிட்ட பயன்பாட்டுகளுக்காக மன்னர்கள் பெருவழிகளை அமைத்தார்கள். அப்படி அமைக்கப்பட்டதில் கொங்கு மண்டலத்தில் மட்டும் ராஜகேசரி பெருவழி, அசுர மலைப் பெருவழி, சோழமாதேவி பெருவழி, அதியமான் பெருவழி உள்ளிட்ட இருபது பெருவழிகள் இருந்ததாக வரலாறு சொல்கிறது. ஆனால் இப்போது இவற்றில் ஒன்றுகூட பயன்பாட்டில் இல்லை. 

இராசகேசரி பெருவழியானது கோவையில் உள்ள மதுக்கரை மலைக்காட்டு மலைச் சரிவின் வழியாக பேரூர் செட்டிபாளையத்திலிருந்து, சுண்டக்காமுத்தூர், அறிவொளி நகர் வழியாக அய்யாசாமி மலைகளை கடந்து எட்டிமடை, மாவூத்தம்பதி சென்று வாளையாறு, பாலக்காடு வழியாகச் சென்றுள்ளது, இது சோழ நாட்டையும், சேர நாட்டையும் இணைக்கும் முக்கிய வழித்தடமாக, மேற்குக் கடற்கரையையும் பூம்புகாரையும் இணைக்கும் விதத்தில் இருந்துள்ளது. இந்தப் பெருவழி வழியாகவே ரோமானியரும், கிரேக்கர்களும் தமிழகத்தில் வாணிபத் தொடர்புகள் வைத்திருந்தார்கள். ராஜகேசரி பெருவழியானது கி.பி 871 - 907 கால கட்டத்தில் ஆதித்த சோழன் காலத்தில் முப்பது அடி அகலத்துக்கு செப்பனிடப்பட்டதாக கல்வெட்டுத் தகவல் உள்ளது.

மேற்கோள்கள்
-----------

1. ↑  "சோழர்களின் நீர் மேலாண்மையும், நதி நீர் இணைப்பு திட்டமும்...!". *கட்டுரை* (விகடன்).. பார்த்த நாள்: 16 சூன் 2017.
2. ↑  "கருவூலம்: கோயம்புத்தூர் மாவட்டம்!". *கட்டுரை* (தினமணி).. பார்த்த நாள்: 16 சூன் 2017.
3. ↑  கா.சு.வேலாயுதன் (16 சூன் 2017). "தூர்ந்து கிடக்கும் ராஜகேசரி பெருவழி". *செய்திக் கட்டுரை* (தி இந்து).. பார்த்த நாள்: 16 சூன் 2017.
இலண்டன் அம்பேத்கர் நினைவில்லம்இலண்டன் அம்பேத்கர் நினைவில்லம்
**இலண்டன் அம்பேத்கர் நினைவில்லம்** (*Dr. Bhimrao Ramji Ambedkar Memorial*) என்பது பெரிய பிரித்தானியா தலைநகரமான இலண்டனில், கிங் ஹென்ரி சாலையில் உள்ள ஒரு நினைவகமாகும். இந்த வீட்டில் அம்பேத்கர் 1921-1922 காலகட்டத்தில் வாழ்ந்தார்.

வரலாறு
------

அம்பேத்கர் பிரிட்டன் தலைநகரான இலண்டனுக்குச் சென்று அங்கு புகழ்வாய்ந்த இலண்டன் பொருளாதாரப் பள்ளியில் முதுநிலையும், முனைவர் பட்டமும் படித்து, அதிலும் பிரித்தானியரை கடுமையான விமர்ச்சிக்கும் வகையில் எழுதப்பட்ட 'பிரித்தானிய இந்தியாவில் பேரரசின் நிதியை மாகாணங்களுக்கு பகிர்ந்தளித்தல்', 'ரூபாயின் சிக்கல்' ஆகிய ஆய்வேடுகளை அம்பேத்கர் எழுதியது இந்த வீட்டில் வசித்த 1921-1922 காலத்தில்தான். 

இலண்டனில் கிங் ஹென்ரி சாலையில் உள்ள 2,050 சதுர அடி பரப்பளவில் மூன்றடுக்கு மாடிகள், ஆறு அறைகள் கொண்ட இந்த வீட்டை அதன் உரிமையாளர் 2015 ஆம் ஆண்டு விற்க முடிவு செய்தா. இதை அறிந்த இந்தியாவின் மகாராஷ்டிர அரசு 31 கோடி ரூபாய் கொடுத்து இதை வாங்கியது. பின்னர் இதை நினைவில்லமாக மாற்றியது. மேலும் இது ஒரு அருங்காட்சியகமாகவும் மாற்றப்பட்டது. இதில் அம்பேத்கரின் பொருட்கள், அவர் குறித்த ஒளிப்படங்கள், அவரின் கடிதங்கள் போன்றவை காட்சிக்கு வைக்கப்பட்டன.

இந்திலையில் திட்ட அனுமதி பெறவில்லை என்று என்று கூறி நினைவில்லத்தை மூட இலண்டன் காம்டென் நகராட்சி உத்தரவிட்டது. மேலும் இங்கு உள்ள அம்பேத்கரின் பொருட்களை வேறு இடத்துக்கு அப்புரப்படுத்துமாறும் சொல்லப்பட்டது. அனுமதி கோரி இந்திய தூதரகம் அளித்த விண்ணப்பம் நிராகரிக்கப்பட்டது. இதன் பிறகு நடத்தப்பட்ட தொடர் முயற்சிகளுக்குப் பிறகு இந்த நினைவகம் செயல்பட இலண்டன் அரசு 2020 மார்ச் மாதத்தில் அனுமதி அளித்தது.

குறிப்புகள்
-----------

1. ↑  London’s Ambedkar house is Indian-owned, thehindu, SEPTEMBER 26, 2015
2. ↑  PM inaugurates Ambedkar memorial in London, businessline, November 14, 2015
3. ↑  அண்ணலின் 2 ஆண்டுகளும் இசைஞானியின் 40 ஆண்டுகளும், கட்டுரை இந்து தமிழ், ம. சுசித்ரா, 2021 சனவரி 1
**எச்டி 108147**, **டுபா** என்றும் அழைக்கப்படுகிறது, இது சிலுவை விண்மீன் குழுவில் உள்ள 7 ஆம் பருமை விண்மீனாகும், இதில் பொலிவான நட்சத்திரமான அக்ரூக்சு அல்லது ஆல்பா சிலுவையுடன் நேரடி வரிசையில் உள்ளது. இது ஒரு மஞ்சள் வெண் அல்லது மஞ்சள் குறுமீன் ( வண்ண வேறுபாடு வகைப்பாட்டிலிருந்து மட்டுமே, வரி தன்னிச்சையானது , ஆனால், உண்மையானது அல்ல), சூரியனை விட சற்று பொலிவாகவும் பெரியதாகவும் இருக்கும். இது F8 V வகையினது ஆகும் அல்லது G0 V. விண்மீனும் சூரியனை விட இளையதும் ஆகும். இது சுமார் 126 ஒளி ஆண்டுகள் தொலைவில் உள்ளது. இது வெர்ருக் கண்ணால் பார்க்க முடியாத அளவுக்கு மங்கலாக உள்ளது. தொலைநோக்கி வழி இது எளிதான இலக்காகும். இருப்பினும், அதன் தெற்கு இருப்பிடம் காரணமாக வெப்பமண்டலத்தைத் தவிர வடக்கு அரைக்கோளத்தில் இது எவ்விடத்திலும் தெரிவதில்லை.

2000 ஆம் ஆண்டில் ஜெனிவா புறக் கோல் தேட்டக் குழுவால் ஒரு சூரியப் புறக் கோள் ஒன்று இதைச் சுற்றி வருவது கண்டறியப்பட்டது. இது "வியாழனை விட சிறிய வளிமப் பெருங்கோளாகும், இது அதன் முதன்மை விண்மீனை 11 நாட்களில் 0.1 வானியலலலகு தொலைவில் சுற்றிவகிறது." இது சூரிய குடும்பத்தில் உள்ள புதனின் வட்டனையை விட மிக அருகில் உள்ளது. 

2019, திசம்பரில், பன்னாட்டு வானியல் ஒன்றியம், பராகுவேயின் குரானி மக்களின் கடவுளின் பெயரால் இந்த நட்சத்திரம் டூபா என்ற பெயரைக் கொண்டிருக்கும் என்று அறிவித்தது. பன்னாட்டு வானியல் ஒன்றியம் 100 ஆம் விழாவில் 2019 உலகளாவிய புற உலகங்களின் பெயரிடல் ,போட்டியுடன் பராகுவேயில் நடுவண் பராகுவே வானியல் தகவல் நிறுவனம் நடத்திய போட்டியின் விளைவாக இந்தப் பெயர் வந்தது. 

இதை HD 107148 உடன் குழப்பப்படக்கூடாது. இது கன்னி விண்மீன் தொகுப்பில் 2006 இல் கண்டுபிடிக்கப்பட்ட ஒரு சூரியப் புறக் கோளையும் கொண்டுள்ளது.

எச்டி 108147 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b / Tumearandu** | >0.40 *M*J | 0.104 | 10.901 ± 0.001 | 0.498 ± 0.025 |

மேலும் காண்க
------------

* சூரியப் புறக்கோள்களின் பட்டியல்

மேற்கோள்கள்
-----------

1. ↑  Musgrave, Ian, *"Starhopping - The Crux of the Matter"* in *‘Sky & Space’* magazine, September–October 2006, Galaxy publishing.
2. ↑  Pepe, F. *et al*. (2002). "The CORALIE survey for southern extra-solar planets VII. Two short-period Saturnian companions to HD 108147 and HD 168746". *Astronomy and Astrophysics* **388** (2): 632–638. doi:10.1051/0004-6361:20020433. Bibcode: 2002A&A...388..632P. .
3. European Southern Observatory(April 15, 2000). "Exoplanets Galore!". செய்திக் குறிப்பு. பார்க்கப்பட்டது: December 30, 2012.
4. Brown, A. G. A *et al*. (2016). "Gaia Data Release 1. Summary of the astrometric, photometric, and survey properties". *Astronomy and Astrophysics* **595**: A2. doi:10.1051/0004-6361/201629512. Bibcode: 2016A&A...595A...2G. . Gaia Data Release 1 catalog entry
5. "HD 108147". *SIMBAD* (Centre de données astronomiques de Strasbourg).
6. *NameExoWorlds Paraguay*. .
குன்யு மலை
**குன்யு மலை** (Chinese ) என்பது சீனாவின் சான்டாங் ஷான்டாங் தீபகற்பத்தில் உள்ள அழகிய மலைகளின் குழு. இது மேற்கில் 50 கிலோமீட்டர் தொலைவில் உள்ள யாண்டாய் நகரங்களுக்கும் கிழக்கே வெய்ஹாய் நகருக்கும் இடையில் அமைந்துள்ளது. இம்மலையின் மிக உயரமான இடம் தைபோ சிகரம் ஆகும். இது கடல் மட்டத்திலிருந்து 923 மீட்டர் உயரத்தில் உள்ளது. இந்த மலையின் மொத்தப் பரப்பளவு 1750 சதுர கிலோமீட்டர் ஆகும். இது மலையேற்றப் பாதைகள், சுற்றுலாப் பகுதிகள் மற்றும் நினைவு பரிசுக் கடைகள் ஆகியவற்றைக் கொண்ட ஒரு பிராந்திய சுற்றுலாத் தலமாகும். மலைகளில் செர்ரி, ஆப்பிள் மற்றும் ஆப்ரிகாட் உள்ளிட்ட பல்வேறு மரங்களும், நீரோடைகள் மற்றும் நீர்வீழ்ச்சிகளும் உள்ளன.

குவான்சென் ஸ்கூல் ஆஃப் தாவோயிசம் இங்கு 12 ஆம் நூற்றாண்டில் நிறுவப்பட்டது. அதன் பிறகு இந்த இடம் வரலாற்று மற்றும் மத முக்கியத்துவத்தை தொடர்ந்து கொண்டிருந்தது. குறிப்பாக, தாவோயிசத் துறவிகள் மற்றும் சீனப் பேரரசர்கள் இந்த தளம் அழியாத வாழ்க்கையை வழங்கும் மாய சக்திகளைக் கொண்டிருப்பதாக நம்பியிருந்தனர்.

இந்த மலைப் பகுதியின் அடிவாரத்தில் குன்யு மலை சாவோலின் தற்காப்புக் கலைகள் அகாதெமியின் பிறப்பிடமாகவும் இருந்தது. இந்தப் பள்ளி சாவோலின் குங்பூ பயிற்சியைக் கற்றுத்தருகிறது.

மேற்கோள்கள்
-----------

1. ↑  "Introduction". Mount Kunyu Administrative Office.. பார்த்த நாள்: 21 January 2016.
2. ↑  "Introduction". Mount Kunyu Administrative Office.. பார்த்த நாள்: 21 January 2016.
**பள்ளிப்படை** என்பது வீரத்துடன் போர்புரிந்து இறக்கும் மன்னர்களுக்கு அமைக்கப்படும் கோயிலாகும். மன்னர்களுக்கு அமைக்கப்படுவதே பள்ளிப்படை என்றும், மற்றவர்களுக்காக அமைக்கப்படுவது நடுகல் என்பதும் சில ஆய்வாளர்களுடைய கருத்து. ஆனால் படைத் தளபதிகள், புலவர்கள் போன்றோர்க்கும் பள்ளிப்படைகள் அமைக்கப்படுவது உண்டு என்று வேறு சிலர் எடுத்துக்காட்டியுள்ளார்கள். கி.பி ஐந்தாம் நூற்றாண்டுக்கு முன் தமிழகத்தில் காணப்பட்ட கோயில்கள் இறந்த வீரர்களுக்குரிய சமாதிக் கோயில்களாகவே இருந்ததாகத் தெரிகிறது. இதற்குப் பின்னரே இவைகள் பள்ளிப்படைகள் என அழைக்கப்பட்டன. 

இறந்துபோன முன்னோர்களையும், வீரர்களையும் வணங்கும் வழக்கத்தில் இருந்தே கோயில்கள் தோற்றம் பெற்றதாகக் கருதப்படுகின்றது. இவ்வளர்ச்சியில் பள்ளிப்படைக் கோயில்கள் ஒரு கட்டமாகும். ஆண்களுக்குப் பள்ளிப்படைக் கோயில்கள் எழுப்பப்பட்டது போலவே அரசகுலப் பெண்கள் சிலருக்கும் பள்ளிப்படைகள் இருந்திருக்கலாம் என்பது சில ஆய்வாளரது கூற்று ஆகும். ஆண்களது பள்ளிப்படைகளில் லிங்கம் வைப்பது வழக்கமாக இருந்தது. இதனால், பிற்காலத்தில் இவை சிவன் கோயில்களாக மாறிவிட்டன.

பள்ளிப்படை அடக்க முறை
---------------------

உடல் புதைக்கப்பட்ட இடத்தில், முதலில் திருநீரு, உப்பு, மிளகு, சங்குக்காய், ஜடாமஞ்ஜி, வெட்டிவேர், சுக்கு, திப்பிலி, பஞ்சகவ்யம், நவதானியம், வில்வ இலைகள், துளசி இலைகள், தர்பைப் புல் ஆகியவை அடுக்கப்பட வேண்டும். அதன் மீது மரணித்தவரின் உடல் வைக்கப்பட்டு, மீண்டும் மேற்கூறிய பொருட்கள் அவரது உடல் மீது அடுக்கப்பட வேண்டும். இம்முறையை பள்ளிப்படை முறை என்று அழைக்கிறார்கள். இந்த முறையில் உப்பு, மிளகு போடுவதால் மரணித்தவரின் உடல் பதப்படுத்தப்படும். அவரது உடல் மக்காது.

தற்போது உள்ள பள்ளிப்படைகள்
--------------------------

* ஒட்டக்கூத்தர் பள்ளிப்படை
* பஞ்சவன் மாதேவி பள்ளிப்டை
* ஆதித்த சோழன் பள்ளிப்படை
* அரிஞ்சய சோழன் பள்ளிப்படை
* சசிவர்ணத்தேவர் பள்ளிப்படை

ஊடகங்கள்
--------

* 
* 
* 
*

இவற்றையும் பார்க்கவும்
----------------------

* நடுகல்
* கல்திட்டை
* கல்பதுக்கை
* குத்துக்கல்
* நெடுங்கல்

மேற்கோள்கள்
-----------

1. ↑  இயற்கை விஞ்ஞானி நம்மாழ்வாரின் உடல் அடக்கம், தினமணி, சனவரி 1, 2014
**அபு (Abu Raihan Biswas) இந்தியாவைச் சேர்ந்த ஓர் அரசியல்வாதியாவார். 1940 ஆம் ஆண்டில் இவர் பிறந்தார். மேற்கு வங்காள மாநிலத்தைச் சேர்ந்த இவர் ஓர் ஆசிரியராகவும் அரசியல்வாதியாகவும் அறியப்படுகிறார். இந்திய சமவுடைமை ஒற்றுமை மையம் கட்சியில் உறுப்பினராக இருந்தார். மேற்கு வங்காள மாநிலத்தின் சட்டப்பேரவையில் சட்டமன்ற உறுப்பினராக இருந்தார்.**

|  |
| --- |
|

வாழ்க்கைக் குறிப்பு
-------------------

பிசுவாசு ஓர் உயர்நிலைப் பள்ளி ஆசிரியராக இருந்தார்.  1972 ஆம் ஆண்டில் அரிகர்பாரா சட்டமன்றத் தொகுதியில் போட்டியிட்டு மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார் 

1977 ஆம் ஆண்டில் ஹிஹக்பாரா தொகுதியில் போட்டியிட்டு ஷசேக் இமைஜசூீனிடம் தோல்வியடைந்தார்.  அ பின்னர்7வஆது மக்களவைத் தேர்தலில் முர்ஷசிாபாத் தொகுதியில் போட்டியிட்டார் ஆனால் வெற்றி பெறவில்லை. 

2019 ஆம் ஆண்டு திசம்பர் மாதம் 29 ஆம் தேதியன்று தனது 79 ஆவது வயதில் அபு ரைகன் பிசுவாசு காலமானார்.

மேற்கோள்கள்
-----------

1. 1 2  "প্রয়াত হলেন হরিহরপাড়ার প্রাক্তন বিধায়ক আবু রাইহান বিশ্বাস" (in bn). 30 December 2019.. பார்த்த நாள்: 31 December 2019.
2. ↑  "General Elections, India, 1972, to the Legislative Assembly of West Bengal".. பார்த்த நாள்: 20 July 2014.
3. ↑  "General Elections, India, 1977, to the Legislative Assembly of West Bengal". *Constituency-wise Data* (Election Commission) இம் மூலத்தில் இருந்து 5 March 2016 அன்று. பரணிடப்பட்டது... பார்த்த நாள்: 20 July 2014.
4. ↑  "General Elections, 1980 – Constituency Wise Detailed Results". *West Bengal* (Election Commission of India) இம் மூலத்தில் இருந்து 18 July 2014 அன்று. பரணிடப்பட்டது... பார்த்த நாள்: 25 May 2014.
**நக்‌ஷபந்திய்யா** என்பது ஒரு உலகளாவிய ஸுபி தரீக்கா ஆகும். இதனது ஸ்தாபகத் தலைவர் ஸெய்யித் பகாவுத்தீன் நக்‌ஷபந்தி அவர்களாவர். இதனது சில்சிலா எனப்படும் சங்கிலித் தொடர் அபூ பக்கர் (ரலியல்லாஹு அன்ஹு) அவர்கள் மூலம் முஹம்மத் நபி (ஸல்லல்லாஹு அலைஹி வஸல்லம்) அவர்களிடத்தில் சென்றடையும்.[1]

ஸுபித்துவத்தில் இஸ்லாமிய சட்டக் கலையான பிக்ஹ், குர்ஆனிய ஓதல் முறையான தஜ்வீத் மற்றும் ஹதீஸ் உடன் ஒரு முரீத் (சீடர்) இற்கு ஒரு வழிகாட்டி (ஷெய்க்) இருப்பார். அந்த ஷெய்க் முரீதிற்கு கற்பிப்பதுடன், அந்த ஷெய்க் தனது அறிவை இன்னுமொரு ஷெய்க் இடம் இருந்து பெற்றிருப்பார். இவ்வாறு அந்த சங்கிலித் தொடர் இறுதியில் முஹம்மத் நபி (ஸல்லல்லாஹு அலைஹி வஸல்லம்) இடம் சென்றடையும். அதுவே சில்சிலா எனப்படுகிறது.

அமெரிக்காவின் நோர்த் கரொலினா பல்கலைக்கழக பேராசிரியர் கார்ல் டப்ளியூ எர்ன்ஸ்ட் அவர்கள் கூறும் போது, **"ஸுபி பாரம்பரியத்தில் கட்டளைகள் உடனடியாக ஷெய்க் வரிசை மற்றும் முரீத் இனை உடனடியாக ஆரம்பிக்கவில்லை. எடுத்துக்காட்டாக 11 ஆம் நூற்றாண்டுக்கு முற்பட்ட முழுமையான வரிசை முஹம்மத் நபி (ஸல்லல்லாஹு அலைஹி வஸல்லம்) அவர்களிடம் சென்றடைகிறது. இந்த வரிசைகளின் அடையாள முக்கியத்துவம் மகத்தானது. இதன் மூலம் முரீதுகளுக்கு அதிகாரம் வழங்கப்பட்டது. சங்கிலித் தொடர் மூலம் வந்த ஷெய்குமார்கள் மூலம் ஆன்மீக ஆற்றலும் வாழ்த்துக்களும் பொதுவான மற்றும் விஷேட முரீதீன்களுக்கு வந்தடைந்தன."**[2]

சில்சிலா எனப்படும் சங்கிலித் தொடரான ஷெய்க் நியமனம் ஒரு நாடு, குடும்பம் அல்லது அரசியல் நியமனம் சார்ந்து வழங்கப்படுவதில்லை. அது உள்ளத்தில் இருந்து உள்ளத்திற்கு வழங்கப்படுவதாகும்.

கிளைகள்
-------

* நக்‌ஷபந்திய்யா - அஹ்ராரிய்யா
* நக்‌ஷபந்திய்யா - முஜத்ததிய்யா
* நக்‌ஷபந்திய்யா - மதாரிய்யா
* நக்‌ஷபந்திய்யா - காலிதிய்யா
* நக்‌ஷபந்திய்யா - ஹக்கானிய்யா

தெற்காசியாவில் நக்‌ஷபந்திய்யா
-----------------------------

### பார்க்க - இமாம் அஹ்மத் சீர்ஹிந்தி

பிரபல ஷெய்க்மார்கள்
-------------------

* யூசுப் ஹம்தானி
* அப்துல் காலிக் கஜத்வானி
* இமாம் ரப்பானி
* சம்சுதீன் மதார்
* மவ்லானா காலித் அல் பக்தாதி
* சுல்தானுல் அவ்லியா ஷெய்க் நாஸிம் அல் ஹக்கானி
* ஷெய்கு அத்நான் முஹம்மத் கப்பானி
* ஷெய்கு இஷாம் முஹம்மது கப்பானி
* ஷெய்கு முஹம்மத் ஆதில் ரப்பானி
* முபஷ்சிர் நக்ஷிபந்தி

[3]
**யானம்** (*Yanam*) என்பது இந்தியாவில் உள்ள ஒரு முன்னாள் பிரெஞ்சு காலனி நகரம் ஆகும். தற்போது இது பாண்டிச்சேரி யூனியன் பிரதேசத்தினைச் சேர்ந்தது. இதன் பரப்பளவு 20 சதுர கி.மீ. ஆகும். இது ஆந்திர பிரதேச மாநில கிழக்கு கோதாவரி மாவட்டத்தில் கோதாவரி ஆற்றின் கிளையாகிய கௌதமி கோதாவரி ஆற்றின் கரையில் அமைந்துள்ளது. இங்கு ஆறு வருவாய் கிராமங்கள் உள்ளன .

1. மெட்டகூரு
2. யானம்
3. கனகால​பேட்டா
4. பிரான்ஸ்திப்பா
5. அடவிபொலம்
6. இசுக்கதிப்பா

புனித அன்னா கத்தோலிக்க கோவில்
-----------------------------

ராஜீவ் காந்தி கடற்கரை
யானமில் அமைந்துள்ள சிறுவர்கள் பூங்கா
பிரஞ்சு கத்தோலிக்க மறைபரப்பாளர்கள் 1846-இல் கட்டிய புனித அன்னா கோவில் ஏனாமில் உள்ளது. இக்கோவிலுக்கு அடிக்கல் நாட்டியவர் அருள்திரு மிக்கேல் லெக்னாம் என்பவர். கோவில் கட்டட வேலை 1846-இல்தான் முடிவுற்றது. அதற்கு முன்னரே, 1836 ஏப்ரல் 30-ஆம் நாள் அவர் இறந்துபோனார். அக்கோவிலில் பதிக்கப்பட்ட கல்வெட்டு இச்செய்தியைத் தருகிறது.

இக்கோவில் ஐரோப்பிய கட்டடப் பாணியில் கட்டப்பட்டுள்ளது. அதற்கான கட்டுமானப் பொருள்கள் யாவும் பிரான்சிலிருந்து இறக்குமதி செய்யப்பட்டன.

இந்தக் கத்தோலிக்க கோவிலின் அருகிலேயே ஒரு மலைக்கோவிலை பிரஞ்சுக்காரர்கள் கட்டினர். அதுபோலவே கத்தோலிக்க கோவிலின் பின்புறம் மற்றொரு மலைக்கோவில் ஆங்கிலேயரால் கட்டப்பட்டது.

அங்கு நிலவும் வரலாற்றுப்படி, 1943-ஆம் ஆண்டு ஒரு கப்பல் புயலில் சிக்கி மணலில் புதைந்துவிட்டதாம். கப்பலில் 1000 டன் எடையுள்ள பொருள்கள் இருந்தன. கப்பலை மீட்க எவ்வளவோ முயன்றும் அதை விடுவிக்க இயலவில்லை. ஏறக்குறைய ஓராண்டளவாக கப்பல் புதைந்தே கிடந்தது. கப்பலை மீட்க அமெரிக்க பொறியாளர் ஒருவர் அனுப்பப்பட்டார். அவரும் பெரிதும் முயன்றும் கப்பலை விடுவிக்க இயலாததால் அன்னை மரியாவை நோக்கி வேண்டுதல் நிகழ்த்தினார். அதன்பின் அதிசயமாக அக்கப்பல் விடுவிக்கப்பட்டதாம்.

அன்னை மரியாவுக்கு நன்றியாக அந்தப் பொறியாளரும் அவருடைய மனைவியாரும் ஒரு கோவில் கட்டி எழுப்பினராம். இந்த வரலாறு அக்கோவிலின் பின்புறம் உள்ள மலைக்கோவிலில் செதுக்கப்பட்டுள்ளது.

மேற்கோள்கள்
-----------

1. ↑
2. ↑
3. ↑  "புனித அன்னா கோவில் வரலாறு" இம் மூலத்தில் இருந்து 2016-03-05 அன்று. பரணிடப்பட்டது.. .

வெளி இணைப்பு
------------

* ஏனாம் மாவட்ட அரசின் தகவல் தளம் பரணிடப்பட்டது 2005-01-30 at the வந்தவழி இயந்திரம்
* ஏனாம் மாவட்ட அரசின் தளம்

| * பா
* உ
* தொ
புதுச்சேரி ஒன்றியம் |
| --- |
| தலைநகரம்: **புதுச்சேரி** |
| மாவட்டம் | 
* புதுச்சேரி
* காரைக்கால்
* மாகே
* ஏனாம்

 |  |
| நகரங்கள் | 
* காரைக்கால்
* மாகே
* உழவர்கரை
* புதுச்சேரி
* ஏனாம்

 |
| மொழிகள் | 
* பிரெஞ்சு
* தமிழ்
* மலையாளம்
* தெலுங்கு

 |
| கல்வி | 
* புதுவைப் பல்கலைக்கழகம்
* பாண்டிச்சேரி பொறியியல் கல்லூரி
* ஜிப்மர்
* தேசிய தொழில்நுட்பக் கழகம், புதுச்சேரி

 |
| வரலாறு | 
* புதுச்சேரி வரலாறு

 |
| சுற்றுலா தலங்கள் | 
* ஆரோவில்
* புரோமேனடே கடற்கரை
* மணக்குள விநாயகர் கோவில்
* மாத்ரிமந்திர்
* ஸ்ரீ அரவிந்தர் ஆசிரமம்
* தூய இருதய ஆண்டவர் பெருங்கோவில்

 |
| போக்குவரத்து | 

|  |  |
| --- | --- |
| தொடருந்து | 
* புதுச்சேரி
* காரைக்கால்

 |
| வானூர்தி | 
* புதுச்சேரி வானூர்தி நிலையம்
* காரைக்கால் வானூர்தி நிலையம்

 |

 |
மிருதங்க சைலேசுவரி கோயில்
**மிருதங்க சைலேசுவரி கோயில்** இந்தியாவின் கேரளாவில் உள்ள கண்ணூர் மாவட்டத்தில் முழக்குன் என்னுமிடத்தில் அமைந்துள்ள ஒரு புகழ்பெற்ற இந்து கோயில் ஆகும். விஷ்ணுவின் ஆறாவது அவதாரமான பரசுராமரால் நிறுவப்பட்டதாக நம்பப்படுகின்ற பண்டைய கேரளாவின் 108 துர்கா கோயில்களில் இதுவும் ஒன்றாகும்.

மூலவர்
------

இக்கோயிலின் மூலவர் மிருதங்க சைலேசுவரி நான்கு கைகளைக்கொண்ட துர்க்கை ஆவார். இரண்டு கைகளில் சங்கும், சக்ரமும் கொண்டுள்ளார். முன் வலது கை பக்தர்களை ஆசீர்வதிக்கும் நிலையிலும், முன் இடது கை இடுப்பில் வைத்துள்ள நிலையிலும் காணப்படுகிறது.

வடிவங்கள்
---------

இந்து மதத்தில் துர்க்கையானவர் மூன்று முக்கிய வடிவங்களானமகா துர்க்கை, சண்டிகா, அபராஜிதா என்ற நிலையில் வழிபடப்படுகிறார். மகா துர்க்கையானவர் உக்ரசந்தா, பத்ரகாளி, காத்யாயனி என்ற மூன்று வடிவங்களில் உள்ளார்.

மேற்கோள்கள்
-----------

1. ↑  "Mridanga Saileswari Temple | Famous Temple Kerala, Kannur".. பார்த்த நாள்: 2017-12-25.
2. ↑  "Durga" இம் மூலத்தில் இருந்து 21 August 2019 அன்று. பரணிடப்பட்டது.. .
3. ↑  "Blog". .

வெளி இணைப்புகள்
---------------

* மிருதங்க சைலேசுவரி கோயிலின் அதிகாரப்பூர்வ தளம்
சனி ஈஸ்வர பகவான்
**லோக நாயக சனீசுவரன் கோயில்** சனீசுவரனை மூலவராக கொண்ட கோயிலாகும். இது கோயம்புத்தூர் மாவட்டத்திலுள்ள புலியகுளம் எனும் ஊரில் புலியங்குளம் மாரியம்மன் கோயில் அருகே உள்ளது. இத்தலத்தில் சனீசுவரனும், அவருடைய வாகனுமான காகமும் இரும்பினால் ஆன சிலையாக உள்ளன.

பெயர்க்காரணம்
-------------

சனி பகவானுக்கு இங்கு லோக நாயக சனி ஈஸ்வர பகவான் என்று பெயர் காரணம், சிலை சனீஸ்வரரின் உலோகமான தூய எஃகு இரும்புனால் வடிவமைக்கப்பட்டது , வாகனமான காகமும் இரும்பினால் ஆனது. ஈரேழு பதினான்கு லோகதில் வாழும் எவ்வகை குலத்தாராயினும் சனியின் பார்வைபடாமல் வாழ முடியாது. ஆகையனால் இவருக்கு லோகநாகயன் என்றும் உலோகத்தில் உருவேற்றப்பட்டதால் உலோகநாகயன் என்றும் பொதுவாக லோக நாயக சனி ஈஸ்வர பகவான் என்று கூறப்படுகிறது. []

சனிபகவானின் விக்ரகம் தனது உலோகமான எஃகு இரும்பினால் காணப்படுவது உலகினில் இங்கு மட்டும்தான்.[]

பூசை
----

வாரம்தோறும் இவருக்கு உகந்த நாளான சனிக்கிழமை அன்று மதியம் பகவானுக்கு சிறப்பு அபிசேகம் , ஆராத்தி , அர்சனை நடைபெறுகிறது. பக்தர்கள் தாங்களாகவே அபிசேக ஆராத்தி செய்யும்வகையில் திறந்த வெளியில் ஆலயம் அமைந்துள்ளது.

மேற்கோள்கள்
-----------

1. ↑  "Shani peyarchi celebrated in Shiva temples" (in Tamil). *தினத்தந்தி*. 16 December 2014 இம் மூலத்தில் இருந்து 18 டிசம்பர் 2014 அன்று. பரணிடப்பட்டது.. .
2. ↑  "Shani peyarchi celebrated in Puliakulam temple" (in Tamil). *தினமணி*. 17 December 2014. .

வெளி இணைப்புகள்
---------------

* 

கோவை லோக நாயக சனீசுவரன் கோயிலில் சனிப்பெயர்ச்சி விழா

* சிவாலயங்களில் சனிப்பெயர்ச்சி விழா
ஐந்தாம் நூற்றாண்டிலிருந்து இந்தியாவின் பழமையான பல்கலைக்கழகங்களில் ஒன்றான பீகார் கற்றலின் முக்கிய மையமாக இருந்து வருகிறது, மேலும் பண்டைய காலங்களிலிருந்த இதன் கற்றல் பாரம்பரியம் இடைக்காலத்தில் காணாமல் போனது என்று நம்பப்படுகிறது. படையெடுப்பாளர்கள் இந்த கற்றல் மையங்களை அழித்தார்கள் என நம்பப்படுகிறது.

பிரித்தானிய ஆட்சியின் பிற்பகுதியில் பீகார் கல்வியில் மறுமலர்ச்சியைக் கண்டது. அறிவியல் கல்லூரி, பாட்னா, இளவரசர் வேல்சு மருத்துவக் கல்லூரி (இப்போது பாட்னா மருத்துவக் கல்லூரி மற்றும் மருத்துவமனை ) மற்றும் பீகார் பொறியியல் கல்லூரி (இப்போது தேசிய தொழில்நுட்ப நிறுவனம், பாட்னா) ஆகிய உயர்கல்வி நிறுவனங்களுடன் பாட்னாவில் ஒரு பல்கலைக்கழகம் நிறுவப்பட்டது.இந்திய தொழில்நுட்பக் கழகங்கள், இந்திய மேலாண்மை கழகங்கள் மற்றும் அனைத்திந்திய மருத்துவ அறிவியல் கழகம், இந்திய அறிவியல் கல்வி மற்றும் ஆராய்ச்சி கழகங்கள் ,பீகார் பொறியியல் பல்கலைக்கழகம், பீகார் சுகாதார அறிவியல் பல்கலைக்கழகம் பாட்னா போன்ற தேசிய கல்வி நிறுவனங்கள் உள்ளது.

கல்வி வரலாறு
------------

வரலாற்று ரீதியாக, பீகார் ஒரு முக்கிய கற்றல் மையமாக இருந்து வருகிறது, நாளந்தா ( கணிப்பு. 450 CE), ஒடந்தபுரா (550 CE) விக்கிரமசீலா (783 CE) 1200 CE இல் இஸ்லாமிய படையெடுப்பாளர் பக்தியார் கில்ஜியால், நாளந்தா மற்றும் விக்ரமசீலா பல்கலைக்கழகங்கள் அழிக்கப்பட்டன.

சான்றுகள்
---------

1. ↑  Pratham .org | Pratham - A Network of Societal Missions to Achieve Universal Primary Education in India பரணிடப்பட்டது சூன் 14, 2006 at the வந்தவழி இயந்திரம்